تـ: وراق بعد أن قضت عطلة الصيف منتشية بفرحة نجاحها في مستوى الأولى إعدادي تفاجأت التلميذة فاطمة الزهراء خموري صباح اليوم الجمعة 8 شتنبر عندما حاولت الالتحاق بفصلها في إعدادية عبد الكريم الخطابي في الدار البيضاء بأنها ستكرر السنة. وتقول فاطمة الزهراء وهي تروى ما حدث لها لموقع كيفاش فاش مشيت نلتحق بالقسم قال ليا المدير غادي تعاودي العام قال ليا أنا خطأت وحتى الطبيب كيخطأ في غرفة العمليات. وتضيف التلميذة: فاش مشينا شد النتيجة ديالي ودار بلونكو على تنتقل ودار كروا على تكرر وقال ليا راك أتعاودي العام. واسترسلت وهي تغالب دموعها: بقا فيا الحال بزاف ملي قال ليا أتعاودي وأنا العام كامل وأنا فرحانة.. ما عرفتش أشنو ندير. أما والدة فاطمة الزهراء التي تعمل حارسة للسيارات فلم تخف استياءها من الموضوع قائلة: تصدمت وتفاجأت ملي جات النتيجة لقيناها ناجحة وملي جينا تصدمنا كان عليهم ما يديروش الخطأ من الأول يديرو ليها تكرر علاش يديرو ليها تنتقل.